Marea Britanie e hotărâtă să-şi aducă elevii înapoi la școală în toamnă.
Premierul Boris Johnson spune că e crucial ca elevii să se întoarcă înapoi în şcoli, din Septembrie. Premierul consideră întoarcerea, fizic, la ore, o variantă mai bună pentru sănătatea şi bunăstarea copiilor. Boris Johnson: E foarte important ca toată lumea să lucreze împreună pentru a asigura siguranţa în şcoli.
Marea Britanie vrea să-şi vadă elevii înapoi în bănci, din septembrie, la program întreg. Prim-ministrul Boris Johnson spune că e "crucial" ca şcolile să se deschidă, pentru bunăstarea şi sănătatea copiilor, iar acest lucru ţine de datoria morală a statului. Pentru România, ştii deja, există trei scenarii posibile: copilul tău ar putea merge fizic, la şcoală, ar putea face rocadă sau doar ore online, în funcţie de oraşul în care se află. "E un lucru crucial pe care vrem să îl realizăm. Nu e în regulă ca elevii să petreacă şi mai mult timp în afara şcolii. E mult mai bine pentru ei, pentru sănătate şi starea mentală, şi bineînţeles, din perspectivă educaţională, dacă toată lumea s-ar întoarce înapoi la şcoală, la program întreg, în septembrie", a declarat Boris Johnson.